

LATVIJAS REPUBLIKA

**PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2019.gada 20.jūnijā Nr.239

(protokols Nr.7, 31.p.)

**Par neapdzīvojamo telpu iznomāšanu**

Priekuļu novada dome izskata Vārds Uzvārds, personas kods (personas kods), adrese: (adrese), 2019.gada 3.jūnija iesniegumu (reģ. 03.06.2019. Priekuļu novada pašvaldībā ar Nr.3-9/2019-3273) par telpas 17,8 m2 platībā Pāvila Rozīša ielā 5, Liepā, iznomāšanu.

Izvērtējot domes rīcībā esošo informāciju, konstatēts:

1. Pašvaldībai pieder nekustamais īpašums Pāvila Rozīša iela 5, Liepā, Liepas pagastā, Priekuļu novadā. Pašvaldības īpašuma tiesības nostiprinātas Liepas pagasta zemesgrāmatas nodalījumā Nr. 100000530234;
2. Iesniegumā minētās nedzīvojamās telpas Pāvila Rozīša iela 5, Liepā, Liepas pagastā, Priekuļu novadā, nav nevienam citam iznomātas.
3. Likuma “Par pašvaldībām” 14.panta otrās daļas 3.punkts nosaka :*“Lai izpildītu savas funkcijas, pašvaldībām likumā noteiktajā kārtībā ir pienākums racionāli un lietderīgi apsaimniekot pašvaldības kustamo un nekustamo mantu”.*

Ņemot vērā iepriekš minēto un pamatojoties uz likuma „Par pašvaldībām” 14.panta pirmās daļas 2. punktu, otrās daļas 3. punktu, 21.panta pirmās daļas 14) punkta b) apakšpunktu un otro daļu, Latvijas Republikas Ministru kabineta 2018.gada 20.februāra noteikumu Nr.97 „Publiskas personas mantas iznomāšanas noteikumi” 12.punktu, Tautsaimniecības komitejas 2019.gada 17.jūnija atzinumu par lēmumprojektu (protokols Nr.7), atklāti balsojot, PAR –13 (Elīna Stapulone, Aivars Tīdemanis, Normunds Kažoks, Arnis Melbārdis, Sarmīte Orehova, Aivars Kalnietis, Māris Baltiņš, Dace Kalniņa, Baiba Karlsberga, Jānis Rocāns, Jānis Mičulis, Juris Sukaruks, Ināra Roce), PRET –nav, ATTURAS –nav, Priekuļu novada dome **nolemj:**

1. Slēgt nomas līgumu ar Vārds Uzvārds, personas kods (personas kods), par neapdzīvojamo telpu (1.stāvs, telpa Nr.4, ar platību 17,8 m2), Pāvila Rozīša ielā 5, Liepa, Liepas pagasts, Priekuļu novads, LV-4128, iznomāšanu.
2. Noteikt nomas līguma termiņu – no 2019.gada 01.jūlija līdz 2020.gada 30.jūnijam.
3. Nomas maksu noteikt 0,57 euro par 1m2 ar PVN mēnesī, pamatojoties uz 2011.gada 28.aprīļa lēmumu Nr.8.”Par neapdzīvojamo telpu Pāvila Rozīša iela 5, Liepā, Liepas pagastā, Priekuļu novadā nomas maksas noteikšanu”.
4. Atbildīgā par lēmuma izpildi Attīstības nodaļas vadītāja Vineta Lapsele.

Lēmumu var pārsūdzēt viena mēneša laikā no tā spēkā stāšanās dienas Administratīvās rajona tiesas Valmieras tiesu namā Voldemāra Baloža ielā 13A, Valmiera, LV – 4201. Saskaņā ar Administratīvā procesa likuma 70. panta pirmo un otro daļu, lēmums stājas spēkā ar brīdi, kad tas paziņots adresātam, bet, sūtot pa pastu – septītajā dienā pēc tā nodošanas pastā.

Domes priekšsēdētāja (paraksts) Elīna Stapulone